section_heading: Opis dobra
paragraph_text: Ljetnikovac Jakša je na adresi Lučica 1. Utvrđeni ljetnikovac hvarske obitelji Jakša izgrađen je na području Kuta u Visu neposredno uz more u renesansnom slogu 16. stoljeća. Izniman je primjer reprezentativne ladanjske arhitekture s gospodarskom i obrambenom funkcijom te ima sve karakteristike naših starih ljetnikovaca: terasu, spremište, dvorište definirano zidom, perivoj, vrt i kulu.